Steven Charles Kanumba (alizaliwa mnamo tarehe 8 Januari 1984,katika mkoa wa Shinyanga - alifariki tarehe 7 Aprili 2012 ) alikuwa msanii wa maigizo na filamu kutoka nchini Tanzania,baba yake alikuwa anaitwa Charles Kanumba na mama yake aliitwa Flora Mutegoa.Alikuwa ana uwezo wa kuongea lugha 3: kiswahili, kisukuma na kiingereza. Ni mmoja wa wasanii wa kwanza kufanya kazi nje ya Nchi na kuvutia wasanii wa nje kuja kuigiza nchini Tanzania. Hasa walikuwa Wanigeria kama vile Mercy Johnson, Emmanuel France, Nkiru Silvanus , Ramsey Nouah na wengineo. Kanumba pia ameweza kuwaleta waongozaji filamu kadhaa wa Kinigeria nchini. Steven Alianza elimu yake ya msingi katika shule ya Shule ya msingi Bugoyi na aliendelea na elimu ya sekondari katika shule iliyoitwa Shule ya sekondari Mwadui, Na baadae aliamishiwa Vosa Mission Secondary School . Alijiunga kidato cha 5 & 6 katika Shule ya Sekondari Jitegemee iliyopo Dar-es-salaam Kanumba ameanza shughuli za kuigiza miaka mingi kwenye miaka ya 1990. Ambapo alianza kufahamika zaidi mwaka 2002 mara tu baada ya kujiunga na kundi la sanaa ya maigizo maarufu kama Kaole Sanaa Group lililopo Bagamoyo. Alijibebea umaarufu mkubwa nchini Tanzania na alikuwa kipenzi cha wengi na alikubalika karibia nchi zote za Afrika Mashariki na maziwa makuu.